Heinrich Lausberg nota que l'arpitan respecto a lo latín ye mes innovador que o reto-romanico y menos que as luengas d'Oil u o francés. Deduce que l'arpitán ye a continación d'o latín que se parlaba en Lugdunum important centro urbán galo-román y ixo explica que siga mes innovador que o reto-romanico. Quan con a caita de l'Imperio Román se formó o Reino Burgundio y a zona de Lugdunum perdió a suya importancia esdevinió una zona marguinal y conservadora en relación a lo latín d'o norueste de Galia, que continó a suya evolución diverchent con mes substrato celta y a mes con adstrato chermanico. A invasión d'os alamans en forma de falca aisló dentro d'a galo-romania l'arpitán d'o reto-romanico.